หนุ่มชลดับคาที่ เก๋งมาเร็วเสียหลักชนป้ายบอกทางรถพังยับที่ระยอง
สลด รถเก๋งขับส่ายไปมา ก่อนเสียหลักพุ่งชนเสาป้ายบอกทางต่างระดับ กม.16 ถนนกรุงเทพฯ-บ้านฉาง หน้ายับส่งผลให้หนุ่มเมืองชลวัย 44 ปีเสียชีวิตคาที่ เพราะอกกระแทกพวงมาลัย เนื่องจากไม่คาดเบลต์,เมื่อเวลา 03.30 น. วันที่ 1 ก.พ. ร.ต.อ.อุดม ศรีสม รอง สว.สภ.บ้านฉาง ได้รับแจ้งจากหน่วยกู้ภัยพุทธธรรมสงเคราะห์ ว่า เกิดอุบัติเหตุบริเวณเชิงสะพานต่างระดับเขตก่อสร้างทางด่วนมอเตอร์เวย์ สายกรุงเทพฯ-บ้านฉาง ฝั่งขาเข้าสัตหีบ ต.พลา อ.บ้านฉาง มีผู้เสียชีวิต จึงรุดไปตรวจสอบ ,ในที่เกิดเหตุพบ รถยนต์เก๋ง ยี่ห้อโตโยต้า สีบรอนซ์ทอง ทะเบียน กม 6603 ระยอง สภาพด้านหน้าอัดก๊อบปี้กับเสาป้ายบอกเส้นทาง ในที่เกิดเหตุมีผู้เสียชีวิตทราบชื่อต่อมา นายปัญญา พันไธสง อายุ 44 ปี ชาวบ้าน หมู่ที่ 2 ต.พูลตาหลวง อ.สัตหีบ จ.ชลบุรี ผู้ขับขี่รถคันดังกล่าว ,จากการสอบสวน มีผู้ขับรถตามหลังคันเกิดเหตุเห็นรถของผู้ตายขับมาด้วยความเร็วแล้วเกิดส่ายไปส่ายมา สุดท้ายก็ไปชนกับแท่งแบริเออร์สร้างทางก่อน จากนั้นก็ชนกับเสาป้ายบอกทาง ตนจึงรีบลงไปช่วยเหลือ โดยเห็นว่าไม่ได้คาดเข็มขัดนิรภัยอีกด้วย ทีแรกเปิดประตูหน้าไม่ได้จึงต้องนำออกมาจากท้ายรถ ระหว่างนั้นตนได้ช่วยปั๊มหัวใจ แต่ผู้ตายเสียชีวิตไปก่อน คาดว่าเพราะหน้าอกกระแทกกับพวงมาลัยรถอย่างแรง,ด้านร้อยเวรตรวจสอบที่เกิดเหตุ เป็นจุดก่อสร้างทางด่วนช่วงทางแยกถนนสุขุมวิทตัดออกถนนมอเตอร์เวย์เพิ่งมีการนำป้ายบอกเบี่ยงซ้ายเข้าทางหลวงพิเศษ ส่วนด้านซ้ายสุดกลับรถใต้สะพานต่างระดับที่สูงกว่า 3 เมตร บุบเสียหาย จึงคาดว่าผู้ขับขี่อาจขับขี่มาด้วยความเร็วจนเสียหลักกะทันหันจนทำให้รถชนเสาป้ายบอกทางดังกล่าว ก่อนมอบศพให้มูลนิธินำไปพิสูจน์หาสาเหตุอย่างละเอียดที่โรงพยาบาลบ้านฉางต่อไป.
สลด รถเก๋งขับส่ายไปมา ก่อนเสียหลักพุ่งชนเสาป้ายบอกทางต่างระดับ กม.16 ถนนกรุงเทพฯ-บ้านฉาง หน้ายับส่งผลให้หนุ่มเมืองชลวัย 44 ปีเสียชีวิตคาที่ คาดเพราะหน้าอกกระแทกพวงมาลัย
เก๋งเสียหลัก,ชนป้ายบอกทาง,หนุ่มเมืองชล,อ.บ้านฉาง,ระยอง,ข่าวทั่วไป